Kulgur Curiosity

Office’i tellijad saavad dokumentidele lisada ruumilisi mudeleid ja neid õige vaate kuvamiseks pöörata. Kui te pole tellija, kuvatakse failis mudel ühes vaates.

See mall sisaldab sama ruumilise mudeli vaadete näiteid. Proovige vaateid kohandada või lisada uusi mudeleid. Lisateave.

2011

Curiosity, mis saadeti 2011. aastal teele NASA Mars Science Laboratory Missioni käigus, on kõige kõrgtehnoloogilisem marsikulgur, mis kunagi Marsile on saadetud	Curiosity eesmärk Marsil on teada saada, kas planeedil on kunagi olnud keskkonnatingimusi, milles on võimalik areneda väikestel eluvormidel, näiteks mikroobidel. Juba missiooni alguses leidsid kulguri Curiosity teadusinstrumendid mineraale ja kemikaale, mis sobivad teooriaga, et Marsi karmides tingimustes oli elu võimalik.

Tutvuge Curiosityga

Cusiosity saadeti Cape Canaveralist kosmosesse MSL kosmoselaeva pardal 26. novembril 2011. Sihtkoht: Aeolis Palus Gale’i kraatris Marsil. Missiooni eesmärk on uurida Marsi kliimat ja geoloogilist ehitust. Andmed saadetakse Maale, kus neid analüüsib MSL-i meeskond.

Suurus

Kulgur on umbes väikese auto suurune. Selle pikkus on 3 meetrit (välja arvatud robotkäsi), laius 2,7 meetrit ja kõrgus 2,2 meetrit.

Robotkäe ulatus

2,2 meetrit

Kaal

907 kg

Funktsioonid

Geoloogialabor, kaamerad, õõtskärutüüpi vedrustus, laser kivipinna aurustamiseks, termoelektriline generaator ja kaks pardaarvutit

Curiosity futuristlik robotkäsi
Curiosity robotkäsi Robotkäsi on tugev ja väga hea juhitavusega. Seda saab kasutada geoloogiliste uurimisinstrumentide alusena. Pikendataval robotkäel on kolm liigest: õlad, küünarnukk ja ranne – just nagu inimestel. Tänu robotkäe äärmiselt heale juhitavusele saab kulgur paigutada instrumendid täpselt sinna, kus neid on vaja. Instrumendid analüüsivad kivide ja pinnase keemilist koostist ja teevad pilte, millel on näha mikroskoopilised detailid.	CURIOSITY KÄELABA Robotkäe otsas on ristikujuline torn, mille külge on kinnitatud viis instrumenti. Nende hulka kuuluvad robotkäe kaamera (Mars Hand Lens Imager, MAHLI) ja alfaosakeste röntgen-spektromeeter (Alpha Particle X-ray Spectrometer, APXS). Neid kahte nimetatakse in situ ehk kontaktinstrumentideks. Ülejäänud kolme seadet käelabal kasutatakse proovide kogumiseks ja ettevalmistamiseks.

ROBOTKÄE KAAMERA (MAHLI)
MAHLI

MAHLI peamine ülesanne on aidata Mars Science Laboratory meeskonnal Marsi maastiku geoloogilisest minevikust rohkem teada saada.

Tänu robotkäe kaamerale, mida nimetetatakse ka MAHLI-ks, saavad teadlased lähedalt uurida Marsi kivimite mineraale, tekstuuri ja struktuuri ning kiviklibu ja tolmu pinnakihte. Robotkäe kaamera lääts fokusseerib automaatselt ja teeb värvipilte. Kaamera on 3,81 cm laiune ja kõige väiksemad objektid, mida see suudab pildistada, on 12,5 mikromeetri suurused (peenemad kui inimese juuksekarv). MAHLI saab pildistada nii päeval kui ka öösel, sest sellel on nii valge kui ka ultraviolettvalguse allikad – need on nagu taskulamp ja solaariumilamp. Ultraviolettkiirguse abil tekitatud fluorestsentsi abil avastasid teadlased, et Marsi maastiku on kujundanud vesi, sest planeedil leidub karbonaate ja evaporiite.

CHEMCAM Keemia- ja kaamerakompleksi ehk ChemCami kuulub ka võimas laser, mis aurustab valgusimpulsside abil Marsi kivimeid ja pinnast. Seejärel analüüsitakse auru selle keemilise koostise määramiseks. Kulgur uurib spektroskoobi abil tekkinud plasma valguskiirgust ja kogub teavet kivide mineraalse koostise kohta. Kui on teada, milliste elementide aatomid kivimis leiduvad, saavad teadlased kindlaks määrata, kas kivimi koostises on alumiiniumi, vaske või basalti. ChemCami meeskond loodab teostada päevas kuni 12 mõõtmist, mida seejärel analüüsida. Laserit saab kasutada ka kivipindade puhastamiseks, et nende geoloogilistest tunnustest seejärel täpseid pilte teha.

Kulgur Tehnilised andmed	MASS 2,2 m mm 2,7 m 3 m 3893 kg kokku stardihetkel, s.h kulgur, laskumis-/maandumissüsteem ja kütus. TEADUSLAST Teaduslast: 75 kg, 10 instrumenti: Alfaosakeste röntgen-spektromeeter, keemia- ja kaamerakompleks, keemia- ja mineraloogiakompleks, dünaamiline neutronite albeedo, Marsile laskumise kaamera, robotkäe kaamera, mastikaamera, kiirgusdetektor, keskkonnaseirekeskus ja proovide analüüs Marsil.

Marsi teaduslaboril (Mars Science Laboratory) on kuus eraldi juhitavat ratast.
CURIOSITY RATTAD Ülalolev mudel kujutab ühte kulguri kuuest rattast. Selle läbimõõt on 50 cm ja laius 40 cm ning libisemise vältimiseks on sellel siksakmuster. Rattad on alumiiniumplokist välja freesitud.	RATASTE SIKSAKMUSTER Curiosity jääb vahel Marsi pinnal sügavasse liiva kinni.